

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

02 Μαΐου, 2024

**Αστυνομική Ανακοίνωση 1**

**Ανακοίνωση Αστυνομίας για την τελευταία αγωνιστική του πρωταθλήματος**

Σε σχέση με το αίτημα του ΑΠΟΕΛ για παραχώρηση μέρους της βόρειας κερκίδας του ΓΣΠ σε φιλάθλους του και του αιτήματος της ΑΕΚ για παραχώρηση 10% των εισιτηρίων στους φιλάθλους της ΑΕΚ, η Αστυνομία ήδη κατέθεσε την θέση της  δια του εκπροσώπου της στη σύσκεψη ασφαλείας που πραγματοποιήθηκε στις 30 Απριλίου 2024, με όλους τους εμπλεκόμενους φορείς (ΚΟΠ, εκπρόσωποι διαγωνιζόμενων ομάδων, Αρχές Σταδίου και Υπεύθυνο Ασφάλειας Σταδίου).

Η θέση της Αστυνομίας εξακολουθεί να είναι ότι, η πρακτική που ακολουθείτο μέχρι σήμερα με καλά αποτελέσματα, μετά την απόφαση της ΚΟΠ ημερομηνίας 19.1.2024 για απαγόρευση μετακίνησης των φιλάθλων της φιλοξενούμενης ομάδας, με την παραχώρηση ξεχωριστής κερκίδας στη φιλοξενούμενη ομάδα με 50 φιλάθλους, θα πρέπει να ισχύσει και για την τελευταία αγωνιστική του πρωταθλήματος.

 Κλάδος Επικοινωνίας